**Orduithe Ginearálta**

**Páiste nó Duine fásta? (A)**

**Léigh na horduithe seo a leanas. An orduithe iad do pháistí nó do dhaoine fásta? Cuir líne faoin bhfocal páiste nó duine fásta in aice le gach ceann acu, ag brath ar do thuairim. Ansin, léigh amach na horduithe do do pháirtnéir – cad a cheapann an duine sin?**

1. Téigh a luí. Tá sé 8.00 p.m. **páiste duine fásta**
2. Ól do chupán caife. **páiste duine fásta**
3. Ná bí déanach don obair. **páiste duine fásta**
4. Ná bí dána ar scoil. **páiste duine fásta**
5. Déan an dinnéar inniu le do thoil. **páiste duine fásta**
6. Nigh do lámha roimh dhinnéar. **páiste duine fásta**

**……………………………………….….**![MC900014896[1]]()**…………………………………………**

**Orduithe Ginearálta**

**Páiste nó Duine fásta? (B)**

**Léigh na horduithe seo a leanas. An orduithe iad do pháistí nó do dhaoine fásta? Cuir líne faoin bhfocal páiste nó duine fásta in aice le gach ceann acu, ag brath ar do thuairim. Ansin, léigh amach na horduithe do do pháirtnéir – cad a cheapann an duine sin?**

1. Ná téigh a luí. Níl sé ach 10.00 p.m. **páiste duine fásta**
2. Ól do shú oráiste le do thoil, mo chroí. **páiste duine fásta**
3. Ná bí déanach don obair. **páiste duine fásta**
4. Ná bí dána ar scoil. **páiste duine fásta**
5. Ith do ghlasraí, le do thoil. **páiste duine fásta**
6. Nigh do lámha roimh dhinnéar. **páiste duine fásta**

**Orduithe Ginearálta**

**Comhairle (A)**

**Úsáidtear an modh ordaitheach chun comhairle a chur ar dhaoine chomh maith. Léigh na habairtí ar chlé agus an chomhairle ar dheis. Déan iarracht an chomhairle cheart a mheaitseáil leis na habairtí cuí.**

1. Duine a bhfuil an fliú air. **a.** Caith hata gréine.
2. Duine atá ag foghlaim Spáinnise. **b.** Tóg go bog é.
3. Duine atá ag dul ar saoire. **c.** Úsáid an teanga go minic.
4. Duine atá ag súil le páiste. **d.** Fan sa leaba.

|  |  |  |  |
| --- | --- | --- | --- |
| **1** | **2** | **3** | **4** |
|  |  |  |  |

**……………………………………….….**![MC900014896[1]]()**…………………………………………**

**Orduithe Ginearálta**

**Comhairle (B)**

**Úsáidtear an modh ordaitheach chun comhairle a chur ar dhaoine chomh maith. Léigh na habairtí ar chlé agus an chomhairle ar dheis. Déan iarracht an chomhairle cheart a mheaitseáil leis na habairtí cuí.**

1. Duine a bhfuil an slaghdán air. **a.** Caith mí i bPáras.
2. Duine atá ag foghlaim Gaeilge. **b.** Ceannaigh cóta báistí.
3. Duine atá ag dul go hÉirinn. **c.** Téigh go dtí an dochtúir.
4. Duine atá ag foghlaim Fraincise. **d.** Éist le *Raidió na Life*.

|  |  |  |  |
| --- | --- | --- | --- |
| **1** | **2** | **3** | **4** |
|  |  |  |  |

**Orduithe Ginearálta**

**Cártaí don chluiche Faigh**

**Don mhúinteoir:**

Tabhair cárta amháin do gach foghlaimeoir.

|  |  |
| --- | --- |
| **Cúis: Tá tart orm.** **Comhairle: Ól gloine uisce.** | **Cúis: Táim tuirseach.****Comhairle: Suigh síos.** |
| **Cúis: Tá ocras orm.** **Comhairle: Ith dinnéar mór.** | **Cúis: Táim ag foghlaim Gaeilge agus níl se ró-éasca.****Comhairle: Féach ar TG4.** |
| **Cúis: Ghortaigh mé mo dhroim.****Comhairle: Téigh go dtí an dochtúir.**  | **Cúis: Táim ag foghlaim scileanna ríomhaireachta agus tá sé deacair.****Comhairle: Ceannaigh ríomhaire.** |
| **Cúis: Tá tinneas fiacaile orm.** **Comhairle: Téigh go dtí an fiaclóir.**  | **Cúis: Táim déanach.****Comhairle: Brostaigh ort.** |
| **Cúis: Tá casachtach orm.****Comhairle: Fan sa leaba.**  | **Cúis: Táim fuar.** **Comhairle: Caith geansaí.** |

**Orduithe Ginearálta**

**Faigh**

Líon an ghreille seo a leanas trí cheisteanna a chur ar na foghlaimeoirí eile sa rang. Seo an cheist a bheidh uait:

**Cad atá ort?**

Ansin, caithfidh tú na cúiseanna a insíonn na foghlaimeoirí eile duit a mheaitseáil leis an gcomhairle chuí thíos. Is é sin, caithfidh tú an chomhairle chéanna a roghnú ón ghreille is atá ar chárta an fhoghlaimeora eile.

**Cúis:** Bhris mé mo lámh. **Comhairle:** Téigh go dtí an t-ospidéal.

|  |  |
| --- | --- |
| **Cúis** | **Comhairle** |
|  | Ól gloine uisce. |
|  | Suigh síos. |
|  | Ith dinnéar mór. |
|  | Féach ar TG4. |
|  | Téigh go dtí an dochtúir. |
|  | Ceannaigh ríomhaire. |
|  | Téigh go dtí an fiaclóir. |
|  | Brostaigh ort. |
|  | Fan sa leaba. |
|  | Caith geansaí. |

**Comhrá samplach:**

A: Cad atá ort?

B: Táim déanach!

A: Téigh go dtí an fiaclóir.

B: Mícheart.

A: Em….Brostaigh ort!

B: Sin é

**Orduithe Ginearálta**

**Sa Teach (A)**

**Léigh amach na habairtí seo a leanas agus beidh ar do pháirtnéir ordú oiriúnach a thabhairt duit. Scríobh síos na horduithe a thugann sé duit sna spásanna cuí. Mar shampla:** a**.** *Tá teilifís ar siúl. Múch an teilifís.*

1. Tá an teilifís ar siúl. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tá an doras ar oscailt. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Níl mé sa chistin. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Tá mé thíos staighre. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**……………………………….….**![MC900014896[1]]()**………………………………**

**Orduithe Ginearálta**

**Sa Teach (B)**

**Léigh amach na habairtí seo a leanas agus beidh ar do pháirtnéir ordú oiriúnach a thabhairt duit. Scríobh síos na horduithe a thugann sé duit sna spásanna cuí. Mar shampla:** *a. Níl teilifís ar siúl. Cuir an teilifís ar siúl.*

1. Níl an teilifís ar siúl. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Tá mé thuas staighre. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Níl an doras ar oscailt. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Tá an solas ar siúl. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Treoracha don mhúinteoir**

**Orduithe ginearálta Labhairt**

**Le múineadh**

Orduithe ginearálta a thabhairt agus orduithe a thabhairt sa teach.

**Moltaí**

1. Téigh siar ar na briathra seo a leanas leis an rang:

*tosaigh*

*stop*

*oscail*

*dún*

*cuir*

*fág*

*faigh*

*scríobh*

(Féach **Topaic 6: An Saol Laethúil** agus **Topaic 8: Cúrsaí Oibre**)

* Scríobh na briathra sin ar an gclár, ar thréshoilseán, nó oscail an sleamhnán **Orduithe Ginearálta** sa taispeántas PowerPoint **Gníomhaíochtaí Labhartha**. Iarr ar an rang a n-ordaíonn tú dóibh a dhéanamh, a dhéanamh:

### *Osclaígí bhur leabhair nótaí.*

*Faighigí pinn.*

*Tosaígí ag scríobh.*

*Stopaigí ag scríobh.*

*Fágaigí bhur bpinn ar an mbord.*

*Dúnaigí na leabhair nótaí.*

*Cuirigí na leabhair nótaí ar ais in bhur málaí.*

* Déan an t-ordú ag an am céanna leo, más gá, don chéad uair.
* Tabhair na horduithe céanna dóibh, ach lig dóibh iad a dhéanamh ina n-aonar. Roghnaigh foghlaimeoirí éagsúla leis na horduithe a thabhairt don rang ansin. Tabharfaidh gach duine acu ceann amháin de na horduithe thuasluaite don rang. Fág na briathra ar taispeáint le linn na gníomhaíochta.
* Nuair a bheidh sé sin déanta ag na foghlaimeoirí roghnaigh duine amháin ón rang agus abair leis na horduithe a thabhairt do dhuine aonair eile sa rang, mar shampla:

*A Shíofra, oscail do leabhar nótaí.*

1. Ansin, iarr ar an rang éisteacht go géar leat. Tabhair orduithe diúltacha don rang:

*Ná seasaigí suas.*

 *Ná tosaígí ag scríobh.*

*Ná dúnaigí bhur leabhair.*

*Ná faighigí pinn.*

*Ná hosclaígí bhur leabhair.*

*Ná héistigí liom.*

* Abair na horduithe ceann i ndiaidh cinn ar dtús.
* Stop i ndiaidh gach ordú ansin, agus iarr ar an rang iad a rá i do dhiaidh. An dtuigeann na foghlaimeoirí cad atá i gceist le *Ná*? Éist lena gcuid tuairimí. Déan cinnte de go dtuigeann na foghlaimeoirí go gcuirtear *ná* roimh bhriathra sa mhodh ordaitheach chun an fhoirm dhiúltach a chruthú. Abair dhá ordú eile:

 *Ná seasaigí suas.*

*Ná héistigí liom.*

An gcloiseann na foghlaimeoirí an t-athrú a thagann ar bhriathra a thosaíonn le gutaí?

* Abair cúpla ordú sa bhreis más gá, ag cur béime ar orduithe a thosaíonn le gutaí. Iarr ar an rang a gcuid tuairimí a roinnt leat. Déan cinnte de go dtuigeann na foghlaimeoirí go gcuirtear *h* roimh ghutaí i ndiaidh *ná* sa mhodh ordaitheach.
* Scríobh cúpla sampla ar an gclár, ar thréshoilseán, nó oscail an sleamhnán **Ná** sa taispeántas PowerPoint **Gníomhaíochtaí Labhartha**.
* Nocht na samplaí, ceann ar cheann. Léigh amach iad agus iarr ar na foghlaimeoirí iad a rá i do dhiaidh. Ansin, suigh i gciorcal leis na foghlaimeoirí.
* Mínigh dóibh go bhfuil sibh chun cluiche a imirt. **Dearfach, diúltach** an t-ainm atá ar an gcluiche. Glaofaidh tú amach ordú. Más ordú dearfach é glaofaidh an duine ar thaobh na láimhe clé ordú amach. Leanfaidh an imirt ar aghaidh ar deiseal go dtí go mbaintear úsáid as ordú diúltach. Gach uair a thugtar ordú diúltach athróidh treo na himeartha. Ní chaithfidh na foghlaimeoirí na horduithe a dhéanamh. Is í aidhm an chluiche ná go n-éistfidh na foghlaimeoirí leis na treoracha agus go n-aithneoidh siad orduithe diúltacha agus go n-athróidh siad treo an chluiche dá bharr. Bíodh píosa spraoi agat leis an rang.
* Nuair a cheapann tú go bhfuil an rang ar a gcompord leis an bhfoirm dhiúltach den mhodh ordaitheach roinn i mbeirteanna iad. Tabhair cóip den bhileog **Orduithe Ginearálta - Páiste nó Duine fásta? (A)** d’fhoghlaimeoir amháin (Duine A) i ngach grúpa agus cóip den bhileog **Orduithe Ginearálta - Páiste nó Duine fásta? (B)** don fhoghlaimeoir eile (Duine B) i ngach grúpa.
* Ar dtús, léifidh gach foghlaimeoir na horduithe ar a mbileoga féin. Caithfidh siad cinneadh a dhéanamh - an orduithe iad do dhaoine fásta nó do pháistí? Cuirfidh siad líne faoi *duine fásta* nó *páiste* in aice leis na horduithe sna spásanna cuí.
* Ansin, léifidh Duine A a orduithe amach do Dhuine B. Beidh ar Dhuine B *páiste* nó *duine fásta* a rá le gach ordú. Cuirfidh Duine A ciorcal timpeall an fhocail *páiste* nó *duine fásta*, ag brath ar fhreagra Duine B. Ansin, léifidh Duine B a orduithe amach do Dhuine A. Beidh ar Dhuine A *páiste* nó *duine fásta* a rá le gach ordú. Cuirfidh Duine B ciorcal timpeall an fhocail *páiste* nó *duine fásta*, ag brath ar fhreagra Duine A. Ansin, déanfaidh siad plé ar a gcuid freagraí. An raibh na tuairimí céanna acu?
* Téigh timpeall an ranga fad is atá na foghlaimeoirí i mbun na gníomhaíochta ag éisteacht leo.
* Ceartaigh aon bhotúin a thugann tú faoi deara, go háirithe ó thaobh foghraíochta de. Má thagann botúin choitianta chun cinn téigh siar ar na pointí sin leis an rang ina iomláine.
* Ansin, mínigh do na foghlaimeoirí go n-úsáidtear an modh ordaitheach chun comhairle a chur ar dhaoine. Mar shampla, dá mbeifeá ag labhairt le duine atá ag foghlaim teanga déarfá: *Téigh go dtí na ranganna ar fad. Éist leis an múinteoir. Úsáid an teanga lasmuigh den rang. Déan an obair. Ceannaigh leabhair. srl*
* Cén chomhairle a chuirfeadh na foghlaimeoirí ar dhuine atá ag tosú amach ag foghlaim na Gaeilge? Roinn an rang i mbeirteanna agus iarr orthu ransú intinne a dhéanamh ar fhreagra na ceiste. Tar éis cúpla nóiméad, iarr ar na foghlaimeoirí a dtuairimí a roinnt leis an rang. Scríobh an chomhairle ar an gclár.
* Nuair a bheidh plé déanta agaibh ar an gceist sin roinn an rang i mbeirteanna arís. Tabhair cóip den bhileog **Orduithe Ginearálta** - **Comhairle (A)** d’fhoghlaimeoir amháin (Duine A) agus cóip den bhileog **Orduithe Ginearálta** - **Comhairle (B)** don fhoghlaimeoir eile (Duine B) i ngach grúpa.
* Mínigh na treoracha ag barr na bileoige do na foghlaimeoirí. Léifidh gach foghlaimeoir na habairtí **1-4** ar a mbileoga, agus déanfaidh siad iarracht iad a mheaitseáil leis an gcomhairle chuí **a-d**.
* Téigh timpeall an ranga fad is atá na foghlaimeoirí i mbun na gníomhaíochta agus tabhair cabhair dóibh, más gá.
* Ansin, tabhair cárta amháin ón mbileog **Orduithe Ginearálta - Cártaí don chluiche Faigh** do gach foghlaimeoir. Tá píosa comhairle agus an chúis leis an gcomhairle scríofa ar gach cárta.
* Ansin, tabhair cóip den bhileog **Orduithe Ginearálta - Faigh** do gach duine.
* Mínigh sprioc an chluiche do na foghlaimeoirí. Ar an mbileog **Orduithe Ginearálta - Faigh** tá greille. Sa ghreille, tá píosaí comhairle éagsúla. Tá an colún **Cúis** glan. Caithfidh na foghlaimeoirí dul timpeall an ranga agus an cheist: *Cad atá ort?* a chur ar gach foghlaimeoir. Inseoidh gach foghlaimeoir cad atá air nuair a chuirfear an cheist orthu. Ansin, beidh ar an bhfoghlaimeoir an chomhairle chuí a mheaitseáil leis an ngearán cuí. Léifidh sé amach an chomhairle a cheapann sé a oireann don ghearán sin. Má roghnaíonn sé an chomhairle chuí (is é sin an chomhairle chéanna atá ar chárta an fhoghlaimeora eile) scríobhfaidh sé an gearán cuí síos in aice leis an gcomhairle sin. Muna roghnóidh sé an chomhairle chuí beidh suas le trí dheis aige an chomhairle chuí a roghnú. Muna roghnóidh sé an chomhairle chuí inseoidh an foghlaimeoir eile an freagra ceart dó. Leanfaidh an cluiche ar aghaidh mar sin, go dtí go mbeidh gach cúis aimsithe ag gach foghlaimeoir.
* Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara, go háirithe ó thaobh foghraíochta de.
* Ceartaigh an ghníomhaíocht trí chúiseanna a léamh amach agus trí iarraidh ar na foghlaimeoirí an chomhairle a théann le gach ceann acu a rá.
1. Múin roinnt orduithe don rang a bhaineann leis an teach:

*Tar anseo.*

*Tar isteach.*

*Téigh isteach sa chistin.*

*Téigh suas / síos staighre.*

*Múch an solas / an teilifís.*

*Oscail an doras / an fhuinneog / an cófra.*

*Dún an doras / an fhuinneog / an cófra.*

*Cuir an solas ar siúl.*

* Úsáid geáitsí chun na horduithe sin a mhúineadh, mar shampla, múch an solas sa rang agus cuir an solas ar siúl arís. Déan cleachtadh ar na horduithe go dtí go mbeidh an rang compordach, muiníneach leo. Abair amach iad agus iarr ar na foghlaimeoirí iad a rá i do dhiaidh.
* Scríobh na horduithe ar an gclár, ar thréshoilseán, nó oscail an sleamhnán **Orduithe sa teach** sa taispeántas PowerPoint **Gníomhaíochtaí Labhartha**.
* Nocht na horduithe, ceann ar cheann, léigh iad agus iarr ar na foghlaimeoirí iad a léamh chomh maith.
* Roinn an rang i mbeirteanna. Fág na horduithe sin ar an gclár, ar thréshoilseán, nó an sleamhnán **Orduithe sa teach** ar an scáileán.
* Tabhair cóip den bhileog **Orduithe Ginearálta - Sa Teach (A)** d’fhoghlaimeoir amháin (Duine A) agus cóip den bhileog **Orduithe Ginearálta - Sa Teach (B)** (Duine B) don fhoghlaimeoir eile i ngach grúpa. Léifidh Duine A abairt amach agus beidh ar Dhuine B ordú a thabhairt dó, ag baint úsáide as ceann de na horduithe atá díreach foghlamtha aige. Ansin, léifidh Duine B abairt amach agus beidh ar Dhuine A ordú a thabhairt dó, ag baint úsáide as ceann de na de na horduithe atá díreach foghlamtha aige. Leanfaidh an ghníomhaíocht ar aghaidh mar sin, go dtí go mbeidh gach abairt léite ag an mbeirt fhoghlaimeoirí.
* Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara, go háirithe ó thaobh foghraíochta de.
* Ceartaigh an ghníomhaíocht trí iarraidh ar ghrúpaí éagsúla an ghníomhaíocht a dhéanamh os comhair an ranga.
* Roinn an rang i mbeirteanna arís, Duine A agus Duine B. Cuir gach beirt ina seasamh os comhair a chéile. Abair le Duine A orduithe a thabhairt do Dhuine B. Ba cheart do Dhuine B an gníomh atá i gceist a dhéanamh nó ligean air féin go bhfuil an gníomh á dhéanamh aige. Iarr orthu róil a mhalartú tar éis tamaill.

Moltar na gníomhaíochtaí seo a nascadh leis an mbileog **Séamus as baile (Éisteacht)** nó leis na gníomhaíochtaí **An t-ord ceart?** agus **Foghlaim na Gaeilge** sna gníomhaíochtaí **An Banc Teanga.**

**Freagraí**

**Orduithe ginearálta**

**Comhairle (A)**

1. d
2. c
3. a
4. b

**Orduithe ginearálta**

**Comhairle (B)**

1. c
2. d
3. b
4. a